นายชิน นันท์ชัย ผู้ใหญ่บ้านดอนตัน 2 หมู่ 10 ต.ศรีภูมิ อ.ท่าวังผาจ.น่าน กล่าวถึงสถานการณ์โรคฉี่หนูในจ.น่าน ว่า หลังจากมีผู้เสียชีวิตไปแล้ว 5 ราย และมีผู้ป่วยอีกกว่า 70 คน ทำให้ชาวบ้านในหมู่บ้านดอนตันหวาดกลัวว่าจะติดเชื้อโรคฉี่หนู เนื่องจากหมู่บ้านดอนตันทั้งหมด 120 หลังคาเรือน ถูกน้ำท่วมสูงกว่า 4 เมตร เมื่อน้ำท่วมใหญ่ครั้งที่ผ่านมา และจนถึงขณะนี้บางจุดในหมู่บ้านยังคงมีน้ำท่วมขัง"ถึงแม้ว่าเจ้าหน้าที่สาธารณสุขจังหวัดน่านจะเข้ามาแจกยาฆ่าเชื้อให้กินคนละ 2 เม็ดต่อสัปดาห์ แต่ชาวบ้านส่วนใหญ่ยังคงกังวล และกลัวจะติดเชื้อ ทำให้ไม่กล้าไปตรวจสอบความเสียหายที่เกิดกับต้นข้าวในท้องนา และไม่กล้าไปล้างปากท่อระบายน้ำที่มีน้ำท่วมขังอยู่ส่วนรองเท้าบู๊ทที่ได้รับแจกก็ไม่เพียงพอต่อความต้องการ และต้องการให้เร่งแจกจ่ายให้เพียงพอ เพื่อจะใช้สวมใส่ในการป้องกันโรค" นายชิน ระบุ
หมู่บ้านดอนตันทั้งหมดกี่หลังคาเรือน ถูกน้ําท่วมสูงกว่า 4 เมตร 
120 หลังคาเรือน